**ערוץ הילדים** (נקרא בעבר **ערוץ 6**, על שם אפיק שש בו שודר) הוא ערוץ טלוויזיה ישראלי לילדים ונוער.

הערוץ החל את דרכו כערוץ כבלים, אחד מבין ארבעת ערוצי הכבלים הראשונים בישראל ("ערוץ המשפחה" באפיק 3, לימים HOT3; "ערוץ הסרטים" באפיק 4, לימים HOT Films; וערוץ הספורט באפיק 5), והוקם על ידי חברות הכבלים (לימים, התמזגו לחברת HOT). ב-1996 עבר הערוץ לבעלות חברת "נגה תקשורת" - כיום חלק מקבוצת RGE.

עם תחילת פעילותה של חברת yes ביולי 2000, החל הערוץ לשדר גם בפלטפורמת הלוויין. ב-2016 החל מאבק משפטי בין חברת yes לבין בעלת השליטה בערוץ הילדים RGE שהוביל לסיום שידורי הערוץ בלוויין ב-1 בינואר 2017.

עד ל-1 בינואר 2018, עת הופסקו שידורי הערוץ גם בפלטפורמת הכבלים, שידר הערוץ 28 שנים ברציפות בחברת הכבלים HOT. 

כיום הערוץ משודר בסלקום TV, בפרטנר tv, ב-yes+, ב+STING וכן בשירותי FreeTV ו-BIGI הנמצאים בבעלות חברת האם של הערוץ, RGE.

תוכני הערוץ משודרים גם בערוצים נוספים מבית נגה תקשורת - בלוגי, FOMO, ו-HOT באזז.

היסטוריה
--------

### תחילת הדרך

הערוץ החל לפעול ב-8 בנובמבר 1989 ושידר במתכונת מצומצמת של כשעתיים בכל יום, ובשנתיים הראשונות התבסס בעיקר על שידורי תוכניות רכש שונות לכל אזור שידור בארץ. החל מקיץ 1991 הוכנסו בין התוכניות קטעי הגשה עם מנחים, שהראשונים מהם היו נתן ברנד, גיליה שטרן ושי אביבי אשר גילם דמויות שונות. בנובמבר 1991 קטעי המעבר הורחבו וחולקו לרצועות: רצועת הבוקר "להתלבש עם שש" ששודרה בין השעות 6:30 - 7:30 והונחתה לסירוגין על ידי עודד מנשה וגיליה שטרן אשר כעבור שנה הוחלפה על ידי אורית ירון; "נפגשים בשש" - רצועה שיועדה לילדים בוגרים יותר ושודרה בין השעות 12:30 - 14:30 על ידי אביגיל אריאלי וליאור, שידור חוזר למחרת ב-15:30; "תיבת ההפתעות" - רצועת סדרות לגיל הרך אשר הונחתה על ידי מיכל ינאי ושודרה בין השעות 14:30 - 15:30, שידור חוזר למחרת ב-17:30; "שש בפיג'מה" - רצועת ערב ששודרה בין השעות 18:30 - 20:00 והונחתה על ידי מנחי התוכנית "להתלבש עם שש".

ב-1992 עלה בערוץ מגזין הנוער "יציאת חירום" בהנחיית שרון קנטור, דן תורן ואחרים, אשר שודר בשעות הערב וכן במקביל בערוץ 3. כמו כן, פותחה רצועה ששודרה פעמיים בשבוע על ידי נתן ברנד בשם "האוניברסיטה הקטנה" ושידרה תוכניות לימודיות. בקיץ 1992 הורחבה התוכנית "תיבת ההפתעות" שם הצופים התוודעו לראשונה לדמותו של הפיל "אפילו". תוכנית זו שודרה עד 1993, אז עזבה מיכל ינאי את "תיבת ההפתעות" לטובת "גינת ההפתעות". במהלך שביתת המורים הגדולה במאי 1993, הוחלט בערוץ להעלות שידורי אולפן מורחבים תחת מסגרת הרצועה "האוניברסיטה הקטנה" (מספר שנים אחר כך ניתן שם זהה לסדרה מוקלטת בכיכובם של אסף אשתר ומשה פרסטר) שיכללו פינות העשרה לימודיות, הקרנות פרקים מסדרות חינוכיות כגון "החיים", העלאת צופים לשידור ועוד. שנתנו אלטרנטיבה לשידורי הטלוויזיה החינוכית, ולכן זכו שידורים אלה להצלחה עצומה והמנחים החלו לצבור פופולריות בקרב הילדים. בעקבות כך, הוחלט להמשיך במתכונת זו גם במהלך החופש הגדול. בין השנים 1993 ל-1995 צולמו חלק מתוכניות הערוץ באולפני "קפלן" פתח תקווה בעת שאולפני הרצליה עברו שיפוץ והרחבה.

בקיץ 1993 עלתה לראשונה התוכנית "כדור פורח" שהייתה רצף שידורים חיים מן האולפן שמטרתם להעסיק ולבדר את הילדים במהלך החופש. השידורים נמשכו מהבוקר עד הצהריים וביניהם שובצו תוכניות הרכש המוכרות. תוכנית זו שודרה עד קיץ 2005. לאור הצלחת "כדור פורח" המשיכה מתכונת זו גם במהלך שנת הלימודים בשם "הכיתה המעופפת". במסגרת שידורים אלה נוצר השעשועון "ששטוס", שפותח על ידי גיורא חמיצר, בו מתחרות כיתות שונות מבתי ספר ברחבי הארץ במטרה לזכות בפרס הגדול – טיסה ליעד במדינות העולם עם מנחי הערוץ. שעשועון זה שודר עד קיץ 2014 (חזר לעונה נוספת ב-2022), והוא נחשב לאחת מתוכניות הדגל של ערוץ הילדים. באותו הקיץ עלתה גם התוכנית "המחסן של כאילו" בהשתתפות אריה מוסקונה עם הבובה "אפילו", אשר בהמשך הוחלף על ידי הבובה "כמוני". תוכנית זו שודרה עד שנת 1997. בעקבות הצלחת "כדור פורח" ו"הכיתה המעופפת", בהמשך עלתה רצועת שידור יומית במתכונת דומה במהלך חופשת הפסח, אשר נקראה "שש באביב".

בשנת 1994 החלה בערוץ רצועת השידור "6+", אשר שודרה בשעות הערב המוקדמות וכללה בעיקר סדרות מיובאות מארצות הברית שהיו מזוהות עם הערוץ בתקופה זו כגון: "אריזה משפחתית", "אבא חורג, אמא חורגת", "הצלצול הגואל" ו"נשואים פלוס"; סדרות ששודרו לפני כן בערוצים אחרים, כגון: "משפחת סימפסון", "צער גידול בנות", "קרובים רחוקים מאוד", "מי הבוס?", "על טעם ועל ריח", "שלושה בדירה אחת", "משפחת קוסבי", "רוזאן", "הנסיך המדליק מבל אייר" ועוד. כמו כן החל הערוץ לשדר סדרות פעולה לילדים ונוער כגון: "פאוור ריינג'רס", "ביטלבורגס", "עולמה הסודי של אלכס מאק" ו"גולשים בזמן"; וגם דרמות לנוער כגון "בוורלי הילס 90210" ו"שולחן לחמישה". רצועת השידור "6+" שודרה עד אפריל 2001. שעות הערב והלילה שימשו לאורך כל שנות ה-90 את ערוץ 6 לרצועה שנקראה "הצגה שנייה" בה שודרו בעיקר סרטים ישנים, או סרטים שאינם נחשבים למיינסטרים. 

ב-1994 עלה לאוויר משחק טלוויזיה אינטראקטיבי בשם "הוגו", שהפך ללהיט והוליד לימים תוכנית מורחבת בבקרי שבת בשם "עולמו של הוגו". בין המנחים היו גיל ססובר, נועה דיין, טל ברמן, ארז בן הרוש, נמרוד רשף ודידי דוקסין.

בקיץ 1995 החלו להתקיים מופע "עיר ערוץ הילדים", אשר נדדו בכל שבוע לעיר אחרת והועברו בשידור ישיר, בדרך כלל בימי חמישי בשעות אחר הצהריים. המופעים כללו בימות ענק שעליהן הופיעו המנחים (שבשלב זה כבר הפכו לכוכבי ילדים), רחבות משחקים, והפעלות אחרות בסימן תוכניות שונות של הערוץ.

**סמלילי הערוץ לאורך השנים**
* סמליל הערוץ מ-1989 עד 1992סמליל הערוץ מ-1989 עד 1992
* סמליל הערוץ מ-1992 עד 1997סמליל הערוץ מ-1992 עד 1997
* סמליל הערוץ מ-1998 עד 2002סמליל הערוץ מ-1998 עד 2002
* סמליל הערוץ מ-2002 עד יולי 2012סמליל הערוץ מ-2002 עד יולי 2012
* גרסה קודמת של סמליל הערוץ כפי שהופיע בפינת המסך מ-2002 עד 2012 (הופיע בצבעים שונים)גרסה קודמת של סמליל הערוץ כפי שהופיע בפינת המסך מ-2002 עד 2012 (הופיע בצבעים שונים)
* סמליל הערוץ מיולי 2012 עד 2016סמליל הערוץ מיולי 2012 עד 2016

### שנות ה-90 המאוחרות

בחודש אוגוסט 1996 הועברה השליטה על תוכני הערוץ מחברת התוכן של חברות הכבלים (ICP) לידי נגה תקשורת, ובעקבות כך נעשה ניסיון לעדכן את גישת הערוץ ולפתח פורמט אינטראקטיבי יותר. שידורי "הכיתה המעופפת" הורדו מהמסך, ובמקומם עלו שידורים בשם "מרכזעניינים" אשר ניסו להתאים עצמם לתופעת האינטרנט שהחלה לתפוס תאוצה באותו זמן. במקביל, שולבו תוכניות אישיות של כוכבי הערוץ כגון: תוכנית מוזיקלית בשם "קצפת" עם מיכל ינאי (1997–1998); "ססובר 007 וחצי" עם גיל ססובר; "איתי ורבותיי" עם איתי שגב ועוד. הפורמט "מרכזעניינים" לא צלח כמצופה, וב-1997 חזרה "הכיתה המעופפת" לעונה נוספת ואחרונה. באותה שנה שודרה בערוץ גם תוכנית המערכונים "פרה פרה", מעין תוכנית המשך של "הקומדי סטור", אשר ירדה מהמסך לאחר עונה אחת.

בשנת 1998 עבר הערוץ מיתוג מחדש תחת הסלוגן "המקום האמיתי". כמו כן, באותה שנה שונתה בשנית מתכונת האולפן החי ונקראה "המגנט". שידורים אלה דמו במובנים רבים לשידורי "מרכזעניינים", ומטרתם הייתה ליצור קשר קרוב יותר אל הצופים. במקביל, הפיק הערוץ תוכניות וסדרות מקור רבות ובהן "בעקבות הסיפורים הקסומים" (בהשתתפות איתי שגב ואברהם מור), "בנדנה ג'ונס" (בכיכובה של דנה דבורין), "פרופסור דע-מדע "בהנחיית ארז בן הרוש ,"על הדרך" בהנחיית מיכל ינאי, "מוטרף" עם גיל ססובר, "7 בול" ו"גבולות בר זוהר" בהנחיית יעל בר זוהר ו"בלבלב" עם אפרת רייטן.

בשנת 1999 חגג הערוץ עשור לקיומו. במסגרת חגיגות העשור ועונת הקיץ של הערוץ הועלה מחזמר "חוגגים עשר" בהפקת טבת סרטים והופק "מצעד ערוץ הילדים", מצעד שירי הערוץ שהפכו ללהיטים לאורך עשור קיומו. עבור המצעד נפתחה הצבעה בסניפי רשת בורגראנץ' בה צופי הערוץ יכלו לדרג את השירים האהובים עליהם. המצעד, בו הוצגו בחירות הילדים, חולק לאורך חצי-גמר וגמר שהופיעו בשידור חי מאולפני הרצליה. השיר שנבחר כאהוב הקהל היה "סימן שאנחנו מגזימים".

באותה שנה הועלתה בערוץ הפקה מיוחדת של "הכבש השישה עשר" בעיבודו של יוני רכטר והשתתפו בה מנחי הערוץ באותה תקופה: עודד מנשה, מיכל ינאי, טל מוסרי, אפרת רייטן, דנה דבורין, ליאת אחירון, עדי עזרוני, נמרוד רשף ודורי טפר. יהונתן גפן השתתף אף הוא ושיחק בתפקיד עצמו לצד דניאל מגון.

### 2000–2009

שער "עיתון ערוץ הילדים" עם המנחים, 2001
שנת 2000 סימנה את תחילתו של שינוי תפיסתי רחב בשידורי הערוץ. החל משנה זו הושם דגש מרכזי על סדרות אנימה (כגון "דרגון בול Z", "פוקימון", "יו-גי-הו!", "סאקורה לוכדת הקלפים" ועוד) וטלנובלות לנוער ("קטנטנות", "פינת אור", "פטיטו", "כמעט מלאכים", "מפונקים", המורדים ברזיל, "אמיגוס", "חברים לנצח", "אמי", "פבלו ואנדריאה"). הפקות המקור התרבו החל משנה זו ועם השנים נוצרו סדרות דרמה וקומדיה מצליחות כמו "כל העולם במה", "כל שבת שנייה", "אדומות", "החבר'ה הטובים", "אין חיה כזאת", "הילדים מגבעת נפוליאון" ו"הפיג'מות", "השמיניה" ועוד.

החל משנת 2000 התרבו הפקות מקוריות לחגי ישראל ומועדים לאומיים. שלוש הבולטות שבהן: "ארבעה בעקבות החג" (2001), "לחיי הערבה" (2002) ו"בית משותף" (2002).

בשנת 2002 החלה פעילותו של "ילדים יוצרים סרטים" - פרויקט שנתי בו ילדים מבתי ספר נבחרים ברחבי הארץ כתבו, הפיקו, שיחקו וביימו סרטי דרמה קצרים, תוך התמקדות בנושאים חברתיים ואישיים הנוגעים בחיי היום-יום של הילדים.
סרטי הפרויקט, שפעל בשיתוף משרד החינוך ועמותת להב, זכו במספר פרסים במסגרת פסטיבלים בארץ ובעולם, ביניהם פרס הסרט הטוב ביותר, פרס הנושא החשוב ביותר, וכן מדליית כבוד מטעם אונסק"ו.

במאי 2002 ירד משידור פורמט "המגנט" ובמקומו שידורי האולפן החלו להיקרא בפשטות "אולפן ערוץ הילדים". שידורים אלה המשיכו להוות רצף בין התוכניות, עד שבחודש מאי 2006 הפכו לתוכנית רציפה בת 25 דקות, כשבין תוכניות הרכש שודרו פריצות קצרות מן האולפן (החל מקיץ 2007 קיבלו את השם "האולפן בקטנות").

בקיץ 2003 עלתה מהדורת חדשות לילדים שנקראה "חמש וחצי", אשר שודרה מדי יום והונחתה על ידי מגיש מבוגר ולצידו, מגיש ילד. בין המגישים במשך השנים ניתן למנות את ירון לונדון, אלכס אנסקי, אלי אילדיס ואברי גלעד והילדים עמליה דואק ולירון זייד. בתחילת 2006 הופקדה הפקת התוכנית בידי חדשות 10, ששינתה את שם התוכנית ל־"חמש וחצי – השבוע שהיה". את התוכנית הגיש גיא זהר, מגיש "היום שהיה" בערוץ 10.

הפסלון המוענק לזוכים בטקס נבחרי הילדים
בסוף 2003 החלו בערוץ לקיים את "טקס נבחרי הילדים" המציג את בחירות ילדי ישראל בנושאים שונים כמו בידור, טלוויזיה, ומוזיקה.

החל משנת 2005, בזכות אישור המועצה לכבלים ולוויין לשדר הפקות מקור בבלעדיות, החלו לחלק את הפקות המקור של הערוץ בין חברת הלוויין yes וחברת הכבלים HOT. במהלך השנים שודרו ב-yes ההפקות "גבעת הירח", "עולם מושלם", "זומזום", "ראש גדול", "הנפילים", "אליפים", ו"דאוס". ב-HOT שודרו ההפקות "הצלצול הוא בשבילי", "24/7 - תום אבני", "חיי כלב", "השמיניה", "האי", "מנדלבאום בלש פרטי", "אלכס בעד ונגד", "גאליס", "חסמבה דור 3", ו"מה בכריש?".

במאי 2005 עזב את הערוץ עודד מנשה, המנחה הוותיק ביותר באותה עת, לאחר 14 שנים. בערוץ הופק ספיישל פרידה ממנשה בשם "לעודד באהבה", בו השתתפו רבים ממנחי הערוץ בעבר.

ב-1 בינואר 2006 הופסק שידור רצועת סרטי האיכות "הצגה שנייה", והוארכו שעות פעילות הערוץ עד חצות. את "הצגה שנייה" החליפה רצועת שידור לבני נוער שכללה פרקים מטלנובלה, יחד עם סדרות אנימציה (טלמאניה) ואנימה (טלמאנגה).

באותה שנה החלה פעילות פרויקט "סרטים מהחיים", בשיתוף משרד החינוך, עמותת להב והקרן לידידות. פרויקט "סרטים מהחיים" היה בלעדי ל-yes - המקביל ל"ילדים יוצרים סרטים", ששודר לילדי HOT בלבד.
"סרטים מהחיים" אפשר לילדים מיישובי הפריפריה להפוך את חוויותיהם האישיות לסרטי דרמה קצרים. הילדים נפגשו עם מנחי דרמה ובמאים שעזרו להם ללכד את סיפוריהם השונים לכדי סיפור קבוצתי סביב נושא משותף ולעבד אותו לתסריט. התסריט נהפך לסרט קצר בו הילדים לקחו חלק בהפקה ומשחק. סרטי הפרויקט התמקדו בנושאי רב-תרבותיות, זהות, קשיים חברתיים, פערים תרבותיים וכלכליים, והחיים בשוליים.

בפסח 2007 עלתה בערוץ התוכנית "היכל התהילה", אשר דירגה קטעי ארכיון מכל שנות הערוץ לפי נושאים שונים.

בשנת 2009 הכריז הערוץ על חגיגות 20 שנה להקמתו, ויצאו בפרויקט בחירת מנחה. בפרויקט זה הקהל עוקב אחרי מספר מתמודדים, ובוחר אחד מהם להיות המנחה החדש של הערוץ. בפרויקט זה זכה אור מאיר, שפרש לאחר חצי שנה מהערוץ. פרויקט דומה נעשה ב-2001 בו נבחרו מיקי גבע ודנה מרמור. כמו כן, במסגרת 20 שנה לערוץ, שודרו קליפים וקטעים חינוכיים שצולמו מאז תחילת פעילותו של הערוץ, וכוכבי "כמעט מלאכים" ביצעו את המנון ערוץ הילדים בעברית. עוד במסגרת 20 שנה לערוץ, עלתה באותה שנה עונה נוספת של התוכנית "היכל התהילה".

### 2010–2017

בחודש אפריל 2010, לאחר סדרת פרישות של רוב מנחי הערוץ בטווח זמן קצר יחסית, חלו שינויים בצוות ההנחיה. דון לני-גבאי ועדי הימלבלוי קיבלו תוכנית בשם "המלאכיות של צ'ובה". רצועת השידור המרכזית שינתה את שמה ל"המקום האמיתי" ונוספו לה דמויות חדשות: שולמית היועצת החינוכית (שמגלם מושיק גלאמין), ירדן הבלוגרית (רז שפירא) ושראל המנחה המתלמד (שראל פיטרמן). כמו כן, שובצה ברצועת השידור פינה קומית חדשה בשם "סבבבנט", בכיכובם של אודי ואביעד. עם תחילת החופש הגדול באותה שנה, ירדה התוכנית "המלאכיות של צ'ובה" עקב פרישתה של עדי הימלבלוי מערוץ הילדים. כמו כן, באותו החודש הצטרפה רוני דואני לצוות המנחים.

בתחילת 2011 הצטרפו עודד פז ודנה פרידר לצוות מנחי הערוץ. מחט פרש מהנחיה בערוץ זמן קצר לאחר מכן, לאחר כ-11 שנים. גם עבור מחט הופק ספיישל פרידה, בו התארחו רבים משאר מנחי הערוץ באותה עת ומהעבר.

בראשית 2012 עלתה רצועת שידור חדשה "3 בערוץ הילדים" שהחליפה את רצועת "המקום האמיתי", ובזאת למעשה, לאחר 19 שנים, הסתיים עידן השידורים החיים היומיים בערוץ הילדים. הרצועה כללה בין היתר את השעשועון "ניפגש בסיבוב", ואת התוכניות "ממצחיק", "הקול נשאר במשפחה" ו"בית ספר למוסיקה - עולים כיתה". באותה עת פרשו מהערוץ דון לני גבאי ואודי ואביעד.

בקיץ 2013 עלה שעשועון "הבנים והבנות", אשר החליף את פורמט "מסע קיץ". בספטמבר 2013 התוכנית "המהדורה הצעירה" של חברת החדשות עברה לערוץ.

בקיץ 2014, עם תחילתו של מבצע צוק איתן, החל שידורה של התוכנית בשידור חי "תנו לגדול בשקט", אשר עד מהרה הוחלפה בתוכנית "באים בטוב". את התוכניות הנחו דנה פרידר, אילן רוזנפלד, טל מוסרי ועודד פז. בשנה זו גם שודרה העונה האחרונה של השעשועון ששטוס, לאחר 21 שנות שידור.

במרץ 2015 עלתה בערוץ "נדחפים" - תוכנית קומדיה יומית בשידור חי ממשרדי הערוץ בכיכובם של ניב מג'ר, ירמי שיק בלום, ליאור אמסטרדמסקי ותומר פישמן המוכרים מסדרת הרשת "כל מה שמצחיק בעולם". התוכנית התאפיינה בהומור אלטרנטיבי, נונסנס, סאטירי ואבסורדי שנעשה פופולרי דרך מערכוני רשת של סטנדאפיסטים צעירים עצמאיים. התוכנית כללה את "נדחפים לחו"ל" - תחרות בין כיתות על טיסה לחו"ל, בדומה לשעשועון ששטוס שבוטל.  
"נדחפים" ירדה לאחר עונה אחת בלבד שרצה לאורך 7 חודשים ויותר מ-100 פרקים. עד היום זו התוכנית היחידה ששודרה בדרך קבע בשידור חי מאז ירידת "המקום האמיתי" (מלבד התוכניות ששודרו במצבי חירום כמו "תנו לגדול בשקט" ו"צוות בידוד").

במאי 2015 עזב את הערוץ המנחה הוותיק ביותר, טל מוסרי, לאחר 18 שנות הנחיה והשתתפות בסדרות הערוץ, ולצמד המנחים דנה פרידר ועודד פז הצטרף טום באום.

במאי 2016 עלה "הצלצול האמיתי", שעשועון בו כיתות מתחרות על טיסה לחו"ל. את כל כיתה ייצג תלמיד אחד הקרוי "קפטן" הכיתה, שהתחרה נגד שאר הקפטנים במשימות שחולקו לפי מקצועות לימוד המוכרות לילדים מהלימודים בבית הספר - היסטוריה, גאוגרפיה, מדע ועוד. השעשועון הגיע לסיומו לאחר 2 עונות.

שידורי הערוץ הסתיימו ב-yes ב-1 בינואר 2017 וספריית ערוץ הילדים ירדה משירות yesVOD.

שידורי ערוץ הילדים בפרטנר tv החלו עם השקת השירות ב-27 ביוני 2017, ובספטמבר 2017 עלה הערוץ לשירות סלקום TV.

ב-30 בדצמבר 2017 שודר אירוע מיוחד בשם "השיר האמיתי" בו בוצעו מחדש מבחר משירי הערוץ על ידי כוכבי הערוץ מההווה ומהעבר וזמרים מוכרים כמו שרית חדד, שלומי שבת ואגם בוחבוט. עשרת השירים שבוצעו נבחרו כאהובים ביותר מכל הזמנים על ידי צופי הערוץ, מתוך רשימה של 40 שירים שעלו להצבעה באתר ערוץ הילדים.

שנת 2017 סימנה סוף תקופה משמעותית של אירועים ארוכי שנים בערוץ הילדים - זו הייתה השנה האחרונה בה התקיים טקס נבחרי הילדים, והשנה האחרונה בה הופקו תוצרי פרויקט "ילדים יוצרים סרטים", לאחר 14 ו-15 שנות פעילות רצופות, בהתאמה (הפרויקט המקביל לצופי yes, סרטים מהחיים, הסתיים בשנה שלפני כן, לפני ירידת ערוץ הילדים מהלוויין).

ב-1 בינואר 2018, שנה לאחר שהשידורים הופסקו ב-yes, ערוץ הילדים סיים את שידוריו במסגרת HOT.

### 2018–הווה

המעבר מ-HOT ו-yes לעבר פלטפורמות פרטנר tv וסלקום TV לווה בשינויים דרסטיים באופן שידורי הערוץ ובתכנים המשודרים בו. בין השינויים נכללה מתכונת הפקות המקור של הערוץ. 

עד אותה עת, הפקות המקור ששודרו בלעדית ב-yes ושל HOT היוו סמן המבדיל ומייחד את שידורי הערוץ בשתי החברות. לאורך השנים הפקות אלו נהיו פופולריות מאוד בקרב צופי הערוץ ויצרו מניע משמעותי להצטרפות לחברות הכבלים או הלוויין, לפי העדפת התכנים של המצטרפים.

על פי חוק, על yes ו-HOT להשקיע בתכנים לילדים ולנוער 27.5% מכלל הסכום של שמושקע הפקות המקור שלהן - אך בפועל שתי החברות משקיעות בפועל סכומים גדולים בהרבה מכך, לאור החשיבות של תוכני הילדים על שימור הלקוחות והבידול. חלקים רבים מהסכומים הללו הושקעו בהפקות מקור בלעדיות בערוץ הילדים.

מעבר הערוץ אפשר לראשונה את שידורן של ההפקות הבלעדיות מחוץ לשידורי yes או HOT. זאת כתוצאה מהסכמים שנחתמו בין RGE ו-HOT ובין RGE ו-yes, אשר הסדירו את השימוש בהפקות המקור המשותפות לערוץ הילדים ולחברות הכבלים והלוויין. כך שוחררו התכנים הבלעדיים שהופקו מאז שאושרה ב-2005 בלעדיות הפקות מקור בערוצי הילדים. סדרות אלו משודרות כיום לאורך כל הפלטפורמות בהן משודרים תוכני ערוץ הילדים.

בנושא הפקות המקור חל שינוי משמעותי נוסף - בניגוד לחברות הכבלים והלוויין, על פרטנר tv וסלקום TV אין רגולציה וכך לא חלה עליהן חובת השקעה בהפקות מקור. 
כתוצאה מכך שתי החברות ממעטות להשקיע בהפקות בלעדיות בשיתוף עם ערוץ הילדים - ניתן למנות רק את "הבנים והבנות 2018" כהפקת מקור של פרטנר tv ואת נבונינג'ה כהפקת מקור של סלקום TV.
נתח השוק והכנסותיהן הקטנות יחסית של 2 החברות בהשוואה לגודל חברות הכבלים והלוויין תרם לירידת קרנו והשפעתו של ערוץ הילדים בהשוואה למתחריו.

במרץ 2020 עלתה לאור משבר הקורונה "צוות בידוד", תוכנית יומית בשידור חי בהנחייתם של עודד פז וירדן ויזל עם הפאנליסטים אוראל צברי, גל זהבי וליאל אלי.

ב-27 באוקטובר 2020 השיקה נגה תקשורת שירות סטרימינג בשם "BIGI", הכולל את כל תוכניות המקור והרכש של ערוץ הילדים ולוגי, וכן תוכן חדש המופק במיוחד עבור השירות.

באוגוסט 2021 הוכרז כי עודד פז עזב את ערוץ הילדים לאחר 18 שנה של הופעות בתוכניות הערוץ ועשור של הנחיה בערוץ.

ב-31 בדצמבר 2021 ערוץ הילדים ולוגי סיימו את שידורם בחברת פרטנר TV.

ב-15 בפברואר 2024 ערוץ הילדים חזר לשדר בפרטנר TV.

בפברואר 2022 שעשועון "ששטוס" חזר לעונה נוספת, לאחר 8 שנים שבהן התוכנית לא שודרה בערוץ.

ב-8 באוקטובר 2023 עלתה עונה נוספת של "תנו לגדול בשקט" בעקבות אירועי "מלחמת חרבות ברזל" שבה טל מוסרי מארח אורחים נוספים, ב-19 בנובמבר עלתה רצועת תוכניות חדשות להמשך ימי המלחמה: "טעימי" בהנחיית טל מוסרי עם אלין כהן ואימה מירי, "יוגה עם כוכבים" ו"לייב במקום האמיתי".

ב-2 באפריל 2024 ערוץ הילדים חזר לשדר ב-+yes וב+STING באפיק 87.

ב-14 באפריל 2024 עלתה התכנית "טוק TV" בהנחיית אלירן חזן ושני אלטרוביץ'.

הסכסוך בין yes ו-RGE והסרת ערוץ הילדים ב-yes וב-HOT
---------------------------------------------------

 ערכים מורחבים – **KIDZ, ‏WIZ!‎, ערוץ A+**  

ב-11 בדצמבר 2016 נודע כי yes תסיר את ערוץ הילדים, עקב מאבק בינה לבין חברת RGE, המנהלת את ערוץ הילדים וערוצי הספורט (ספורט 5), כאשר yes סירבה להעלות את התשלום בהתאם לעליית מחירי הזכויות על הערוצים. בכך הפך ערוץ הילדים לערוץ בלעדי ב-HOT.

מנגד, yes הודיעה כי תעלה לאוויר ערוץ חדש, בשם "yes KidZ", אשר היווה תחליף לערוץ הילדים ושודר במקומו באפיק 90, וניתן לה האישור להחליף את ערוץ הילדים בתנאי שיעמוד במספר דרישות של המועצה לשידורי כבלים ולוויין. הסדרות המשודרות היו בחלקן סדרות מקור (כגון "סנאפטוק", "ראש גדול - ראש חדש", "כפולה"), וסדרות רכש (כגון "אוגי והמקקים", "שמש", "הכל הולך").

בבוקר 1 בינואר 2017 ערוץ הילדים היה אמור לרדת משידורי yes, אך למרות זאת הוא המשיך את שידוריו באותו יום באפיק 90 למשך מספר שעות נוספות. במהלך פרק של הסדרה ארתור היו שיבושים בשידור; לאחר שסודרו השיבושים רצה בזמן הפרק ההודעה "ערוץ הילדים מהיום רק ב-HOT", ולאחר כמה דקות הופסק שידור הערוץ. בשעה 12:19 סיים הערוץ את שידוריו באופן סופי ב-yes ואפיק 90 הוחשך.

כמו כן, עלה ערוץ נוסף, ששמו WIZ! (מקבוצת הופ!), ומהווה תחליף לערוץ לוגי, אשר הפסיק גם הוא את שידוריו ב-yes.

בעקבות השינוי, דיווחה חברת HOT על עלייה משמעותית במספר המצטרפים אליה.

ב-27 ביולי 2017, הודיעה HOT שלא תחדש את החוזה עם ערוץ הילדים. בינואר 2018 הופסקו שידורי הערוץ גם ב-HOT, שהחליפה אותו אף היא בערוץ KidZ. ערוץ לוגי הוחלף בערוץ A+.

עם ההכרזה על ירידת ערוץ הילדים מ-HOT החל הערוץ לפרסם בערוצים המסחריים פרסומים שכללו את פרסום הערוץ והפלטפורמות בהם נגיש, תוכניות בערוץ וקמפיינים שהערוץ מקדם (אתנה).

ב-30 במאי 2019 חלק מתכני הערוץ ירדו משירות ה-VOD של HOT, וב-26 בדצמבר 2019 תוכני הערוץ חזרו ל-yesVOD KIDS ול-HOT VOD Young כחלק מספריית FOMO ביחד עם תוכני ערוץ לוגי.

ב-1 באפריל 2024 הודיע ערוץ הילדים שהוא חוזר לשדר ב-yes באפיק 87 החל מה-2 באפריל 2024.

פרשת "Oboy"
-----------

לאחר סיום שידורי ערוץ הילדים ב-yes, החל קרב בין ערוץ הילדים ל-yes על זכויות השידור של הסדרה "Oboy". בעקבות הסכסוך שידור הסדרה הופסק. הסכסוך המשפטי המתנהל בין RGE ל-yes על הסדרה נגמר והסדרה תעלה לשידור בכל פלטפורמות הטלוויזיה ב-2 ביולי, והיכן. בינואר 2017 קבע בית המשפט המחוזי בתל אביב כי RGE אינה חייבת להעביר ל-yes את הפרקים שנותרו אך מנגד, אין באפשרותה גם לשדר אותם לצופי HOT. לקראת סוף ינואר 2017, המועצה לשידורי כבלים ולוויין העלתה אפשרות כי הפרקים שלא שודרו יועברו לידי גוף שידור נייטרלי שאינו צד בקרב שבין RGE ל-yes, בין ההצעות נמנית גם החינוכית.

ב-20 במרץ 2017, חברת yes וחברת RGE הגיעו לפשרה והוחלט לשדר את פרקי הסדרה מההתחלה, אך הפעם גם לצופי yes וגם לצופי HOT.

ב-6 במרץ 2018 הוחלט בערוץ לשדר את כל פרקי הסדרה מהתחלה ללקוחות סלקום TV ופרטנר tv.
לאחר החלטה זו, yes הודיעה כי תתבע את ערוץ הילדים ותבטל את מועד שידור הסדרה עוד לפני תחילת שידורה בפלטפורמות האלו.

ב-29 באפריל 2018 נודע כי בית המשפט המחוזי ביטל את התביעה ואישר לערוץ הילדים לשדר את הסדרה.
באוגוסט 2018 הסתיים הסכסוך בין yes ו-RGE ונחתם הסכם לשידור הסדרה "Oboy" בכל הפלטפורמות (yes, HOT, פרטנר tv וסלקום TV).

הפקות מקור של הערוץ
-------------------

| רשימת הפקות מקור |
| --- |
| 
* 24/7 תום אבני (למנויי HOT)
* אילת (למנויי HOT)
* Oboy
* אדומות
* אולי ויולי
* אולפן ערוץ הילדים
* אח שלי הגדול - סרט מיוחד שמשודר מדי שנה בערוץ ביום הזיכרון לחללי צה"ל
* אין חיה כזאת
* איתי ורבותיי
* איתי שמח
* אליפים (למנויי YES)
* אלישע
* אלכס בעד ונגד (למנויי HOT)
* אם רק תיתן
* ארבעה בעקבות החג
* ארוחת בוקר.
* ארץ עיר
* בהפוכה (שתי עונות)
* בוחרות במדע
* בוחרים מנחה
* בומרנג
* בין ספרים וציורים עם יואב לורך
* בית משותף
* בית ספר למוסיקה: עולים כיתה
* בית הספר לשטויות
* בלבלב
* בנדנה ג'ונס
* בעקבות הסיפורים הקסומים
* ברוך ושרוך
* ברוכים הבאים לבית ספר חגבים
* גאטס
* גאליס (למנויי HOT)
* גבולות בר זוהר
* גדולים מהחיים
* גינת ההפתעות
* גרעינים
* דאוס (למנויי YES)
* האוניברסיטה הקטנה
* האי (למנויי HOT)
* הביגבגים
* הבנים והבנות
* הבלוגרים
* הבקבוק
* הוגו
* הזירה
* החבר'ה הטובים
* החבורה של פיני וויני
* החברים של ברני
* החולמים (למנויי HOT)
* היא לא תדע
* היכל התהילה
* הילדים מגבעת נפוליאון
* הכבש השישה עשר
* הכדור חוזר לפרדי
* הכיתה המעופפת
* הכל טום
* הלם!
* המגנט
* המופע של גורו וגוגול
* המחסן של כאילו
* המלאכיות של צ'ובה
* המלון של פיני (למנויי HOT)
* המקום האמיתי
* המתבגרים
* הנפילים (למנויי yes)
* הנה אני בא
* הסוכה הנודדת
* הסופגניה המעופפת
* הפיג'מות
* הפרעת קשב
* הצלצול הוא בשבילי
* הצלצול האמיתי
* הקול נשאר במשפחה
* הקלמרים (סדרת מקור של HOT)
* השמיניה (למנויי HOT)
* ורק אני לא
* חיי כלב (למנויי HOT)
* חסמבה דור 3 (עונה אחת למנויי HOT)
* חצויה (למנויי HOT)
* טוק טי.וי
* טלמאניה
* טעימי
* יוגה עם כוכבים
* ילדים יוצרים סרטים (לצופי HOT)
* יציאת חירום
* כובע קסמים
* כדור פורח
* כל העולם במה
* כל שבת שנייה
* לאן נעלם נימני? - תוכנית מיוחדת לכבוד יום הזיכרון ליצחק רבין .
* לה לה לנד (למנוי HOT)
* להתלבש עם שש
* לחיי הערבה
* לייב במקום האמיתי
* למה? ככה!
* מגע קסם
* מה בכריש? (למנויי HOT)
* מה שאפשר עם מה שנישאר...
* מוכשרים בטירוף
* Me אני
* מכונת הלהיטים
* ממצחיק
* מנדלבאום בלש פרטי (עונה 1)
* מנה מנה
* מסע קיץ
* מריו (למנויי YES)
* מרכזעניינים
* מצווש
* משפחה שולטת (למנויי YES)
* נינג'ה ישראל ילדים
* נדחפים
* ניפגש בסיבוב
* סבבבנט (פינה + 2 עונות)
* סבבה בקיץ (פינה+ עונה)
* סדרת הפסטיגלים
* סופשלי
* סימנים
* סיפורי אולי ויולי
* ססובר 007 וחצי
* סרטים מהחיים (לצופי yes)
* סתאאאם (2 עונות)
* עולם מושלם (לצופי yes)
* עולמו המופלא של אוגוסטוס אגדתי
* עולמו של הוגו
* עומדים על הראש
* על הדרך
* על מלי ולמה
* עץ הפיטפוזים
* פלאשבק (לצופי HOT)
* פרה פרה
* פרויקט הלהקה
* פרופסור דע מדע
* פתוח
* צוות בידוד
* קובי כבל מייקר
* קוועטש
* קופיקו
* קליק
* קסם רחוב
* קצפת (שם קודם: הקרנבל של מיכל)
* ראש גדול (חמש עונות למנויי yes) העונה השישית שודרה בערוץ kidZ
* שוף על הפרצוף
* שוברי גלים (למנויי YES)
* שיעור חופשי
* שישי בשש
* שש בפיג'מה
* ששטוס
* תעשה לי סאב
* תיבת ההפתעות

 |

תוכני רכש של הערוץ
------------------

| רשימת תוכני רכש |
| --- |
| 
* 1-2-3 מגע!

* The Annoying Orange
* אבא חורג, אמא חורגת
* אבודים במעבדה
* אבירי האור הקסום
* אגדת פנג הלבן
* אד, אדד ואדי
* אוגי והמקקים
* אוטובוס הקסמים
* אורסון ואוליביה
* אחיות או לא להיות
* אטומיק בטי
* אייבנהו
* אי-שרדות
* אי-שרדות אולסטארס
* אי-שרדות אקשן
* אי-שרדות באי פקיטיו
* אי-שרדות הנקמה של האי
* אי-שרדות מסביב לעולם
* אי-שרדות: המירוץ
* אייס ונטורה
* אינאזומה 11
* אינויאשה
* איפה אפי?
* אלופי הטאי צ'י
* אליאס ליצן החצר
* אלף ואחת אמריקות
* אלרגי למפלצות
* אמי - הילדה עם הילקוט הכחול
* אמיץ הכלב הפחדן
* אנוכי הסמור
* אנטול
* אנימניאקס
* אריזה משפחתית
* ארתור
* באטמן - הסדרה המצוירת
* באטמן: הדור הבא
* בוב הבנאי
* בוב ומרגרט
* בוורלי הילס 90210
* בחזרה לעתיד (סדרת אנימציה)
* בייבי בוס
* בייבלייד
* בילבי
* בית פוסטר לחברים דמיוניים
* בית קטן בערבה
* בית: הרפתקאות עם טיפ ואו
* בלינקי ופינקי
* בן 10
* בנות ברשת
* בנות הים פיצ'י פיצ'י פיץ'
* בנות הפאוור פאף
* בנות הפאוור פאף (סדרת טלוויזיה, 2016)
* בני בלום
* בננמן
* בסקטירס
* ברבי דרימטופיה
* ברונו הילד
* בקוגן
* גארפילד (סדרת טלוויזיה)
* גברים בשחור
* ג'וליאן המלך
* ג'וני בראבו
* ג'וני טסט
* ג'וניפר לי
* ג'יבר ג'אבר
* גולשים בזמן
* ג'נרטור רקס
* דביבוני היער הירוק
* דגראסי
* דובוני אכפת לי
* דוד סבא
* דידי הדרקונית
* דני שובבני
* דרגון בול Z
* דרגון בול GT
* האחים סופר מריו
* האנה מונטנה
* האסופית (אנימה)
* הבאטמן
* הבוקרים המופלאים
* הדובון הקטן
* הדרדסים
* הדרקון הראשון שלי
* הורים גנובים
* החבובות
* החיים היפים של זאק וקודי
* החיים המודרניים של רוקו
* החמישייה הסודית
* החתולים הסמוראים
* הטיטאנים
* הטריטון של נד
* הילדים מארץ עוץ
* הי-מן ושליטי היקום
* היתקליף
* הכדור חוזר לקופר
* הכל נשאר במשפחה
* הכלבתולים
* המופע של הלוני טונס
* המופע של לולו
* המופע של מר פיבודי ושרמן
* המופע של רן וסטימפי
* המסכה
* המעבדה של דקסטר
* המפלצות שלי
* המשוטטים הנועזים
* הנוקמים הקטנים
* הנטיק
* הנסיך המדליק מבל אייר
* העולם המופלא של גאמבול
* הפנתר הוורוד (סדרת טלוויזיה)
* הצ'יפמאנקס
* הצלצול הגואל
* הקטנטנים
* הרפתקאות ג'קי צ'אן
* הרפתקאות החתול במגפיים
* הרפתקאות מקס
* הרפתקאות פין וג'ייק
* הרפתקאות רוקי ובולווינקל
* ווינהד
* זיגי ושארקו
* חוש-חש הבלש
* חוש-חש הבלש (סדרת אנימציה, 2015)
* חלולים בחלל
* חלוצי החלל
* חתול בצמרת
* חתולי הרעם
* טאז-מאניה
* טובטוב הגמד
* טום וג'רי
* טום וג'רי (סדרת טלוויזיה, 2014)
* טומי ואוסקר
* טוקיו מיו מיו
* טיטוף
* טימותי הולך לבית הספר
* טלאטביז
* יו-גי-הו!
* יו-גי-הו! מפלצות הקפסולה
* יו-גי-הו! GX
* יו-גי-הו! המימד החמישי
* יוגי דב
* כוח הטיטאנים
* כלב הפלא
* כמעט מלאכים
* לאקי לוק
* להטוטני הכדורסל
* לויס וקלארק: הרפתקאותיו החדשות של סופרמן
* לוני טונס
* לחיות עם בנים
* לחיות עם דרק
* ליגת הצדק (סדרת אנימציה)
* ליגת הצדק - הדור הבא
* מאיה ומיגל
* מועדון ווינX
* מוצ'ה לוצ'ה
* מי הבוס?
* מייטי מורפין פאוור ריינג'רס
* מייטי מקס
* מיסטר בין (סדרת אנימציה)
* מכסחות השועלים
* מכסחי השדים - האמיתיים
* מלך הדינוזאורים
* ממלכת עכברי השן
* מסביב לעולם בשמונים יום (סדרת אנימציה)
* מסביב לעולם עם ווילי פוג
* מפלצות אמיתיות
* מקגייוור
* מקורי וחבורתו
* מר בלופר
* מרטין על הבוקר
* משטרת האגדות
* משפחת הפיראטים
* מפונקים
* משפחת סילוני
* משפחת סימפסון
* משפחת קדמוני
* משפחת קוסבי
* נאדי
* נארוטו
* ניצנוצים
* נסיכת הנילוס
* נשואים פלוס
* סאקורה לוכדת הקלפים
* סברינה המכשפה הצעירה (סדרת אנימציה)
* סברינה המכשפה הצעירה (סדרת טלוויזיה)
* סדריק
* סוד כמוס
* סוניק בום (סדרת טלוויזיה)
* סוניק הקיפוד (סדרת טלוויזיה)
* סופרבן
* סופרמן: סדרת האנימציה
* סופר נובים
* סופר תוכים
* סטיבן יוניברס
* סיילור מון
* סימבה מלך הג'ונגל
* סיסי הנסיכה
* סמוראי ג'ק
* סנדוקאן
* סנופי וחברים
* ספיידרוומן
* ספיידרמן המדהים
* ספיידרמן וחבריו המופלאים
* ספיידרמן: סדרת האנימציה
* ספר הג'ונגל (סדרת אנימציה)
* סקובי דו
* עוגי דוגי
* עולמה הסודי של אלכס מאק
* עולמו של ביקמן
* עכבר העיר ועכבר הכפר
* עכברונים קטנים בערבה
* על טעם ועל ריח
* עלילות טייני טון
* פאוור ריינג'רס בחלל
* פאוור ריינג'רס זיאו
* פאוור ריינג'רס טורבו
* פאוור ריינג'רס מגה פורס
* פאוור ריינג'רס סמוראי
* פאנקי השובבה
* פוקימון (אנימה)
* פיטר פן (סדרת אנימציה)
* פינגו
* פינקי והמוח
* פינת אור
* פליקס החתול
* פנדה ג'ין ג'ין
* פרה ותרנגול
* פרופסור קשת
* פריקזויד
* פרנקלין (עונות 1-4)
* פרקר לואיס
* צבי הנינג'ה (סדרת טלוויזיה, 1987)
* צבי הנינג'ה (סדרת טלוויזיה, 2003)
* צבי הנינג'ה - הדור הבא
* צעירי בוורלי הילס
* צער גידול בנות
* קובי
* קובי קובי
* קוד ליוקו
* קיפר
* קירבי
* קטנטנות
* קטעים איתכם
* קלריסה מסבירה
* קסם של הורים
* קסם של משפחה
* קרובים רחוקים מאוד
* רגולר שואו
* רובוטבוי
* רובינזון זוקרו
* רוזאן
* רולבוטס
* רוני וליטל
* רחוב החיות 64
* רן וסטימפי
* שולחן לחמישה
* שיזאו
* שי-רה נסיכת הכוח
* שלושה בדירה אחת
* שלושת המוסקטרים (אנימה)
* שנות הקסם
* שפץ ביתך
* תיאודור החמור
* תיכון סוג ב'
* תיכון סוויט ואלי
* תעלומות סילבסטר וטוויטי
* תשאלו את ויקטור

 |

סינדיקציה
---------

### ערוץ עשר

ב-16 במרץ 2018 פרסם ערוץ הילדים בדף הפייסבוק ובאינסטגרם כי החל מ-17 במרץ ישודרו תוכניות הערוץ בשידורי ערוץ עשר מדי שבת בבוקר. יחד עם שידורי תוכניות ערוץ הילדים, היו משודרות גם מספר תוכניות של ערוץ לוגי. בין התוכניות ששודרו במסגרת זאת ניתן למנות את "פוקימון", "אלישע", "ג'וליאן המלך" ו"ארתור". שידורים אלו הופסקו לאחר המיזוג בין רשת וערוץ עשר וחודשו בהמשך בערוץ הממוזג.

### רשת מדיה

לאורך השנים היו מספר שיתופי פעולה עם "רשת" במסגרת תוכניות פריים טיים, בעיקרן ריאליטי ושעשועונים, שבהם שודרה תוכנית נלווית בערוץ הילדים ונכלל שיתוף פעולה במהלך התוכנית. בין התוכניות, "רוקדים עם כוכבים".

ב-14 בספטמבר 2019 ערוץ הילדים החל לשדר בערוץ רשת 13 בימי שבת בבוקר. התוכניות המשודרות הן "ארתור" ו"פוקימון". הרצועה הסתיימה ביולי 2021.

### שידורי קשת

לאורך השנים היו מספר שיתופי פעולה עם "קשת" במסגרת תוכניות פריים טיים, בעיקרן ריאליטי ושעשועונים, שבהם שודרה תוכנית נלווית בערוץ הילדים ונכלל שיתוף פעולה במהלך התוכנית. בין התוכניות, "אל תפיל את המיליון", "הכוכב הבא" ו"נינג'ה ישראל". ב-9 בנובמבר 2019, יומיים לפני הבכורה הרשמית שלה בערוץ הילדים, שודרה בקשת 12 התוכנית הראשונה של "נינג'ה ישראל ילדים", אשר מהווה את גרסת הילדים של "נינג'ה", השנייה בעולם אחרי ארצות הברית. ב-5 בינואר 2022 שודרה בערוץ 12 התכנית הראשונה של ששטוס 2022.

### טלעד

בשנת 2002 שידר ערוץ הילדים את מוקדמות העונה הרביעית של תוכנית הכישרונות "בראבו". העונה שודרה כרצועת השידורים של חג החנוכה באותה שנה, כשאת תוכנית הגמר שידרו ב"טלעד".

### חברת החדשות

חברת החדשות הפיקה את תוכנית האקטואליה לילדים "המהדורה הצעירה" עבור ערוץ הילדים, ששודרה בערוץ ובשידורים חוזרים במסגרת ערוץ 2, עד מעבר התוכנית לערוץ KidZ, ולאחר סיום שידוריו ב-31 בדצמבר 2020 התוכנית עברה לשדר בערוץ זום החל מ-3 בינואר 2021.

### yes

למשך תקופה קצרה לאחר סגירת ערוץ הילדים ב-yes שודרו מספר מתוך הפקות המקור של הערוץ עבור yes במסגרת ערוץ yes Oh ו-yes5 ברצועת שידור שהוקדשה להפקות ערוץ הילדים ונשאה את סמל "ערוץ הילדים" בנוסף לסמל הערוץ. בנוסף, פרק 21 בסדרה Oboy שודר ב-yes Drama סמוך להסרת ערוץ הילדים מ-yes.

מנחי הערוץ לאורך השנים
----------------------

### מנחים בעבר

|
|  |
| שם | שנת הצטרפות | שנת פרישה |
| --- | --- | --- |
| עודד מנשה | 1991 | 2005 |
| שי אביבי | 1991 | 1994 |
| אביגיל אריאלי | 1991 | 1995 |
| ליאור לוי | 1991 | 1992 |
| דן תורן | 1991 | 1993 |
| אורית ירון | 1992 | 1993 |
| נתן ברנד | 1991 | 1994 |
| מיכל ינאי | 1991 | 2000 |
| גיליה שטרן | 1991 | 1992 |
| שרון קנטור | 1992 | 1997 |
| יעל אבקסיס | 1993 | 1998 |
| שרון צור | 1993 | 1996 |
| עינת ארליך | 1993 | 1995 |
| שלומית ארנון | 1993 | 1994 |
| עמוס שוב | 1993 | 1998 |
| גיל ססובר | 1994 | 1999 |
| אפרת רייטן | 1994 | 2000 |
| איתי שגב | 1994 | 1999 |
| טל ברמן | 1995 | 1996 |
| תומי יואל | 1995 | 1995 |
| נועה ירון-דיין | 1995 | 1996 |
| דנה דבורין | 1995 | 2001 |
| גיא רוס | 1995 | 1996 |
| ארז בן הרוש | 1996 | 1999 |
| נמרוד רשף | 1996 | 2001 |
| טל מוסרי | 1997 | 2015 |
| ניצן בלואין | 1997 | 1997 |
| מהרטה ברוך | 1997 | 1997 |
| יעל בר זוהר | 1997 | 1999 |
| דידי דוקסין | 1997 | 1998 |
| דליק ווליניץ | 1998 | 2000 |
| ליאור כלפון | 1998 | 1999 |
| דורי טפר | 1998 | 2001 |
| ליאת אחירון | 1998 | 2005 |
| שחר סורק | 1999 | 1999 |
| עדי עזרוני | 1999 | 2003 |
| קובי מחט | 2000 | 2012 |
| סנדי בר | 2000 | 2001 |
| דנה מרמור | 2001 | 2003 |
| מיקי גבע | 2001 | 2008 |
| סיון ששון | 2002 | 2003 |
| תום אבני | 2002 | 2009 |
| סופי צדקה | 2002 | 2006 |
| רודריגו גונזלס | 2003 | 2006 |
| אברי גלעד | 2003 | 2006 |
| שרון דוראני | 2004 | 2004 |
| דקלה קידר | 2004 | 2007 |
| הדר לוי | 2004 | 2009 |
| מיכאל אלוני | 2005 | 2006 |
| שירה קצנלנבוגן | 2005 | 2007 |
| מירב פלדמן | 2006 | 2010 |
| יפתי (יפתח קרזנר) | 2007 | 2010 |
| דון לני-גבאי | 2007 | 2011 |
| עדי הימלבלוי | 2008 | 2010 |
| אור מאיר | 2009 | 2010 |
| אביעד בנטוב | 2010 | 2011 |
| אודי גוטשלק | 2010 | 2011 |
| מושיק גלאמין | 2010 | 2011 |
| יוסף סוויד | 2010 | 2010 |
| רז שפירא | 2010 | 2010 |
| שראל פיטרמן | 2010 | 2011 |
| רוני דואני | 2010 | 2012 |
| עודד פז | 2011 | 2021 |
| דנה פרידר | 2011 | 2016 |
| שירן סנדל | 2012 | 2020 |
| עומר דרור | 2013 | 2016 |
| אסף הרץ | 2013 | 2013 |
| אמיר פיי גוטמן | 2013 | 2014 |
| אביב בן אור | 2014 | 2015 |
| דניאל מורשת | 2013 | 2015 |
| שחר חסון | 2013 | 2015 |
| דנה גרוצקי | 2014 | 2014 |
| ירמי שיק בלום | 2015 | 2015 |
| ניב מג'ר | 2015 | 2015 |
| תומר פישמן | 2015 | 2015 |
| ליאור אמסטרדמסקי | 2015 | 2015 |
| רוני דלומי | 2015 | 2016 |
| מי-רן מנקס | 2015 | 2015 |
| טום באום | 2015 | 2020 |
| מעיין רובין (נועה פילטר) | 2016 | 2017 |
| דוד שאול | 2016 | 2016 |
| לירון ויצמן | 2016 | 2017 |
| תובל שפיר | 2016 | 2016 |
| אשלי וקסמן בקשי | 2016 | 2017 |
| לירון רביבו | 2016 | 2018 |
| אדל בספלוב | 2017 | 2017 |
| אגם בוחבוט | 2018 | 2018 |
| אליאנה תדהר | 2019 | 2019 |
| אנה זק | 2020 | 2021 |
| בן זיני | 2020 | 2021 |
| ריף נאמן | 2021 | 2022 |
|

### מנחים בהווה

| שם | שנת הצטרפות | תוכניות |
| --- | --- | --- |
| קווין רובין | 2019 | נינג'ה ישראל ילדים, הבנים והבנות, תנו לגדול בשקט |
| דילן דרור | 2022 | ששטוס, תנו לגדול בשקט |
| אוראל צברי | 2020 | צוות בידוד, הבנים והבנות: סודות נחשפים |
| מיה צפיר | 2021 | הבנים והבנות: סודות נחשפים |
| ירדן ויזל | 2020 | צוות בידוד, ששטוס |
| חזי דין | 2013 | קסם רחוב, מגע קסם |
| עומר חזן | 2021 | ששטוס |
| טל מוסרי | 1997 | כל תוכניות הערוץ בין השנים 1997 -2018, ששטוס 2022, תנו לגדול בשקט |
| לאון שניידרובסקי | 2022 | מסיבה בהפתעה |
| מאור הרוש | 2023 | תנו לגדול בשקט |
| עופר בן שבת | 2023 | תנו לגדול בשקט |
| מורן טרסוב | 2023 | תנו לגדול בשקט |
| אלין כהן | 2023 | טעימי |
| מירי כהן | 2023 | טעימי |
| אלירן חזן | 2024 | טוק TV |
| שני אלטרוביץ' | 2024 | טוק TV |

מיזמים חינוכיים ופרויקטים
-------------------------

לוגו "חכם בשמש" 1995
במהלך השנים, הערוץ ביקש להעביר מסרים חינוכים לצופים באמצעות ספיישלים ארוכי טווח שכללו לרוב הקלטת שירי נושא, תוכניות מיוחדות, תחרויות והפקות מקור לקידום הנושא. להלן רשימת הפרויקטים הבולטים:

* "**קסדה בראש טוב**" (1993, 2011): עידוד הילדים לחבוש קסדות.
* "**חכם בשמש**" (1995, 2010, 2011, 2016): נגד מכות השמש.
* "**כולנו שונים כולנו שווים**" (1995): קבלת השונה.
* "**קסדה, מגנים ולא בכבישים, כדי שלא תחליקו על השכל**" (1996): פרויקט נוסף לעידוד חבישת קסדה ואמצעי הגנה נוספים לרכיבה על אופניים וגלגליות. ובנוסף הקמפיין היה נגד רכיבה בכבישים.
* "**להתנדב מכל הלב**" (1997): התנדבות.
* "**שווה לקחת אחריות**" (1998): לקיחת אחריות.
* "**אל תלכלך את העולם כי זה החדר של כולם**" (1998): איכות הסביבה.
* "**דווקא אני לא מלכלך**" (1998): איכות הסביבה.
* "**חושבים פעמיים חוסכים במים**" (1998): חיסכון במים.
* "**סימן שאנחנו מגזימים**" (1999, 2020): מלחמה באלימות. בשנת 2020 הושב הקמפיין בהקשר למלחמה בבריונות ברשת. בקמפיין הופיעו בין היתר אנה זק ששרה את הגרסה החדשה וכמה ממנחי העבר של הערוץ: עודד מנשה, מיכל ינאי, גיל ססובר, יעל בר זוהר, קובי מחט וסופי צדקה.
* "**להקשיב זה להרוויח**" (2001): הקשבה לזולת.
* "**סיגריות - אין מצב!**" (2002): קמפיין נגד שימוש בסיגריות בהשתתפות קמילה בורדונבה ופליפה קולומבו (בשיתוף האגודה למלחמה בסרטן).
* "**מקליקים ת'עניינים**" (2004): עידוד הילדים לחגור חגורות בטיחות ברכב.
* "**יש בי אהבה והיא תנצח**" (2004): עידוד אימוץ כלבים. בשיתוף עם אגודת "צער בעלי חיים" ועם אמנים כמו חני נחמיאס וזהבה בן (שהקליטה את השיר בדואט עם ליאת אחירון).
* "**תקרא תצליח**" (2007) ו-(2012): פרויקט המעודד ילדים לקרוא ספרים. בשיתוף עם בנק הפועלים.
* "**מדינה קטנה-הישגים גדולים**" (2008): פרויקט מיוחד לכבוד 60 שנות מדינת ישראל שהציג את ההתפתחויות של מדינת ישראל כגון: השפה העברית, שקדי מרק, דוד שמש ועוד.
* "**קסדה שומרת ראש צמודה**" (2008): פרויקט שני לעידוד חבישת קסדה בעת רכיבה על אופניים.
* "**שומרים על נקי, זאת הכנרת שלי**" (2009): פרויקט נוסף לאיכות הסביבה בכלל, ולניקיון הכנרת בפרט.
* "**אל תיגרר**" (2010): פרויקט נוסף למלחמה באלימות. בשיתוף הקרן לידידות והמשרד לביטחון הפנים.
* "**גלישה בטוחה: אל תיפלו ברשת**" (2011): פרויקט לגלישה בטוחה ברשת. בשיתוף איגוד האינטרנט הישראלי ISOC-IL.
* "**בים רוחצים חכם**" (2011): פרויקט למען רחיצה בטוחה בים.
* "**כשאת עושה ספורט, את תמיד מנצחת**" (2011, 2015): פרויקט בשיתוף ארגון "אתנה" לקידום הספורט הנשי בישראל.
* "**בחורף - עוצרים את השפעת**" (2011) פרויקט לעידוד המלחמה נגד השפעת.
* "**בשבילי רק ישראלי**" (2012): פרויקט בשיתוף משרד התמ"ת לקידום מוצרים תוצרת כחול-לבן.
* "**תעביר את זה הלאה**" (2012): פרויקט של עזרה לזולת.
* "**להיות מוגן בכל זמן**" (2012): פרויקט בשיתוף פיקוד העורף למניעת אסונות במקרה של רעידות אדמה.
* "**הבקבוקים רק למחזורית**" (2012): פרויקט נוסף לאיכות הסביבה, בעיקר בנושא המחזור.
* "**פרייר מי שמבזבז**" (2012): פרויקט בשיתוף המועצה הישראלית לצרכנות למניעת בזבזנות של כסף.
* "**שומרים על אנרגיה חיובית**" (2013): פרויקט המעודד לחסוך בחשמל.
* "**חגורת בטיחות**" (2013): פרויקט המעודד חגירת חגורות בטיחות כשנוסעים בכביש.
* "**מעשנים לי זה לא מתאים**" (2014): פרויקט נוסף נגד עישון, בשיתוף האגודה למלחמה בסרטן.
* "**לילה בטבע, זה בא לי טבעי**" (2014): פרויקט לעידוד טיולי מחנאות בחיק הטבע.
* "**סבתא ברשת**" (2015): פרויקט לעידוד הכנסת סבא וסבתא לרשתות האינטרנט.
* "**חושבים לפני שזורקים**" (2015): פרויקט להעלאת המודעות של זריקת מוצרים שמצבם תקין ושעדיין ניתן לעשות בהם שימוש. הפרויקט הועלה במסגרת פסטיבל אביב בחירייה בהשתתפות טל מוסרי ושירן סנדל.
* "**אל תפספס חבר**" (2015): פרויקט בשיתוף תנועות הנוער להכרת השונה והחריג.
* "**יחד משנים את התנועה**" (2015): פרויקט בשיתוף עמותת אנשים באדום לבטיחות בדרכים.
* "**הפסקה של מים, תן בשלוק**" (2015): פרויקט לעידוד שתיית מים מרובה.
* "**בחירה בריאה, בחירה מנצחת**" (2015): פרויקט בשיתוף "האגודה למלחמה בסרטן" לעידוד אורח חיים בריא.
* "**ג'ודו בונה אותי חזק לחיים**" (2015): פרויקט לקידום ענף הג'ודו בארץ.
* "**שמור על האצבע שלך**" (2015): פרויקט להעלות המודעות של העברת התוכן המיני ברשת.
* "**אריזות זורקים לפח הכתום**" (2016): פרויקט לקידום המיחזור, בו בכל קטע שניים מהמשתתפים מותחים את אחד המשתתפים או בודקים אם הוא ממחזר בכל מיני שיטות. בהשתתפות שירן סנדל, עודד פז, נווה צור ודניאל גד.
* "**כנסו לביט של הטניס**" (2016): פרויקט לקידום ענף הטניס בארץ.
* "**תעשו לייק לעולם**" (2016): פרויקט לעידוד ההפחתה בשימוש במכשירים ניידים. המיזם בא מתוך שיר מהפסטיגל.
* "**רוצה. שווה. יכולה.**" (2016): קמפיין לעידוד שוויון מגדרי. בהשתתפות ידוענים רבים, ביניהם שירי מימון, לירון ויצמן, עוז זהבי ומנחי ערוץ הילדים.
* "**פשוט תתנהגו רגיל**" (2017): פרויקט לעידוד שוויון בין אנשים עם מגבלות לאנשים ללא מגבלות. בהשתתפות עודד פז.
* "**מעשנים זה לא מתאים**" (2017): פרויקט נוסף של ערוץ הילדים נגד עישון.
* "**פלִיפּ יוֹר פִיד**" (2022): פרויקט נגד בריונות ברשת.

מותגים
------

לוגו ערוץ הילדים פלוס
לוגו bME
* "**עיר ערוץ הילדים**" – אירוע שטח נודד המתקיים מדי קיץ ברחבי הארץ. בתחילת דרכו היה אירוע גדול ואף התקיימו ממנו שידורים חיים מדי שבוע, אך עם השנים הפעילות צומצמה. "עיר ערוץ הילדים" הראשונה התקיימה בקיץ 1995 בחולון, והיא התקיימה עד שנת 2011. האירוע הופק על ידי חברת "טבת סרטים".
* **עיתון ערוץ הילדים** – ירחון ילדים שיצא תחת המותג של ערוץ הילדים. יצא לאור לראשונה ביולי 1997, בשם **"עיתון כדור פורח**". לפני עיתון זה היו מפורסמים בתקופת הקיץ דפי כדור פורח (באורך של 2 עמודים) בעיתוני סוף השבוע כשעשוע לילדים שעסק בתוכניות השבוע הקרוב של הערוץ. פעילות העיתון הסתיימה בדצמבר 2006, לאחר תשע שנים.
* "**ספריית ערוץ הילדים**" – שיתוף פעולה בין ערוץ הילדים ל"הוצאת מודן". החל בשבוע הספר בשנת 1998, במסגרתו יצאו לאור מספר ספרים, ביניהם: שני ספרי קומיקס של "הוגו" באיורו של קורן שדמי, "עם הזנב לים", "המדריך לעיתונאי הצעיר", "הקוואים", "החלום הקסום של דומבי", "גדולים מהחיים", ועוד. פעילות הספרייה הסתיימה בשנת 1999, לאחר שנה.
* **מועדון ערוץ הילדים** – החל את פעילותו באוגוסט 1998. החברים במועדון קיבלו כרטיס חבר, במסגרתו נהנו מהטבות והנחות באתרי בילוי לילדים. כמו כן, הערוץ קיים במסגרת שידוריו שני משחקים, בהם השתתפו חברי המועדון: "פליק-פלאק" ו-"אני מת להתמגנט". פעילותו הסתיימה בדצמבר 2000, לאחר שנתיים.
* "**פארק ערוץ הילדים**" – חסות שנתן ערוץ הילדים לפארק המשחקים "בא-לגן" בקיבוץ יגור. במסגרת החסות, מתקנים בפארק מותגו תחת המותג "ערוץ הילדים". כמו כן, התקיימו מספר שידורים מהפארק, ביניהם הגמר של "ליגת ערוץ הילדים", חסות שנתן ערוץ הילדים לליגת הקטרגל של החברה למתנ"סים בשנת 2000. פעילות "פארק ערוץ הילדים" החלה בפסח 2000 והסתיימה בסוף אותה שנה.
* "**bME**" – רשת חברתית מקוונת בה מנחי ערוץ הילדים וערוץ לוגי מתקשרים עם צופיהם, והילדים מוזמנים לפתוח לעצמם דפי גולשים. הפרויקט החל באוקטובר 2008, עם עליית האתר החדש של הערוץ הסתיים הפרויקט בקיץ 2012, לאחר ארבע שנים.
* "**ערוץ הילדים פלוס**" – ערוץ משחקים אינטראקטיבי שהחל לפעול ביולי 2005. הערוץ החליף את "הנקודה הירוקה", פלטפורמה שפעלה על גבי שידורי ערוץ הילדים והורכבה מ-4 אפליקציות אינטראקטיביות. הוא ניתן למנויי HOT ו-yes, וכלל משחקים והפעלות של ערוץ הילדים. השירות נסגר בתחילת 2013, עם הסרת הערוצים האינטראקטיביים של חברת הכבלים, לאחר הפעלה שלהן במשך כשמונה שנים.

ראו גם
------

* לוגי
* ערוץ הירו
* ערוץ FOMO
* נגה תקשורת

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **ערוץ הילדים** |
| ויקישיתוף תמונות ומדיה בוויקישיתוף: **ערוץ הילדים** |

* אתר האינטרנט הרשמי של ערוץ הילדים
* ערוץ הילדים, ברשת החברתית פייסבוק

* ערוץ הילדים, ברשת החברתית אינסטגרם

* ערוץ הילדים, ברשת החברתית טיקטוק

* ערוץ הילדים, סרטונים בערוץ היוטיוב
* לי-אור אברבך, הילי חורב קסוטו - מנהלת ערוץ הילדים, באתר nrg‏, 30 בספטמבר 2009
* הדס בשן, ילדי שעשועים, באתר ynet, 7 באפריל 2010
* אייל לוי, מתי כבר ספטמבר? על שידורי ערוצי הילדים, באתר nrg‏, 23 באוגוסט 2010
* אתר למנויים בלבד  גבי בר חיים, יש קץ לילדות, באתר "ידיעות אחרונות", 29 בינואר 2019

הערות שוליים
------------

1. ↑  רונן בודוני, YES - עכשיו האתר, באתר ynet, 17 באוגוסט 2000
2. ↑  מתוך כתבה באתר הרשמי.
3. ↑  אביבה קרול, ‏נגה תקשורת משקיעה 1 מיליון דולר בעונת קיץ של ערוץ 6, באתר גלובס, 13 ביולי 1999
4. ↑  מצעד ערוץ הילדים - הגמר - 30/8/99, ב"אפרת רייטן - האתר הרשמי"
5. ↑  החלטת המועצה לשידורי כבלים ולשידורי לווין מישיבתה מיום 14.10.04 - אישור שידור בבלעדיות של הפקות מקומיות המיועדות לגיל הרך, לילדים ולנוער באתר משרד התקשורת
6. ↑  מנצלים את החלטת המועצה, באתר nrg‏, 23 במרץ 2005
7. ↑  HOT מרחיבה את שידורי ערוץ הילדים: משיקה רצועת ערב חדשה לבני נוער, עד חצות באתר המסך המפוצל
8. ↑  לי-אור אברבך, ‏לראשונה: ערוץ הילדים מוציא את רוב לוח שידוריו להפקה חיצונית, באתר גלובס, 22 בפברואר 2012
9. ↑  מייקי לוי‏, פרטנר השיקה את שירות הטלוויזיה החדש שלה; החל מ-69 שקלים לחודש, באתר וואלה!‏, 27 ביוני 2017
10. ↑  אביב גוטר, ערוץ הילדים וערוץ לוגי יעלו לשידור בסלקום TV, באתר כלכליסט, 24 בספטמבר 2017
11. ↑  נוי טל, המפגש האמיתי: טום באום סוגר חשבון עם מיכל ינאי, באתר פרוגי, 1 בינואר 2018
12. ↑  אסף שניידר, מלחמת המשובטים: "דאוס" מנצחת את "האי", באתר nrg‏, 24 בנובמבר 2008
13. ↑  יונתן כיתאין, ‏עכשיו זה סופי: ערוץ הילדים יירד משידורי הוט בסוף 2017, באתר גלובס, 3 בדצמבר 2017
14. ↑  ערן סויסה, גאליס, אליפים, או השמינייה?, באתר ישראל היום, 2 באוגוסט 2013
15. ↑  אתר למנויים בלבד נתי טוקר, ערוץ הילדים מגיע לסלקום טי.וי, באתר TheMarker‏, 24 בספטמבר 2017
16. ↑  יונתן כיתאין, ‏דילמה בהוט: אם ערוץ הילדים יירד, היא תיפרד מחלק מהתכנים, באתר גלובס, 7 באוגוסט 2017
17. 1 2  יואב סטולר, הסכם שלום בין RGE ו-yes: תשדר את ערוץ הספורט, באתר כלכליסט, 8 באוגוסט 2018
18. ↑  יונתן כיתאין, ‏סלקום TV מחזקת את תחום הילדים: תעלה את ערוצי דיסני, באתר גלובס, 10 באוקטובר 2017
19. ↑  אורנה יפת ואלירן מלכי, הקרב הגדול על הצופים הקטנים: הורדת ערוץ הילדים משירותי yes הכניסה את השוק לטירוף, באתר כלכליסט, 5 במרץ 2017
20. ↑  אביאור אבו, אחרי יוטיוב קידס: קבוצת RGE, הבעלים של ערוץ הילדים, משיקה שירות סטרימינג, באתר כלכליסט, 27 באוקטובר 2020
21. ↑  משה אבוטבול, פרסום ראשון: ״ששטוס״ חוזרת למסך, באתר פרוגי, 1 באוקטובר 2021
22. ↑  ערוץ הילדים של RGE חוזר לטלוויזיה ב-yes, באתר אייס, 3 באפריל 2024
23. ↑  שירות כלכליסט, עכשיו זה רשמי: yes תחליף את ערוץ הילדים של RGE בערוץ הילדים של חיים סלוצקי, באתר כלכליסט, 28 בדצמבר 2016
24. ↑  אתר למנויים בלבד נתי טוקר, בעקבות ירידת ערוץ הילדים -HOT מדווחת על זינוק במספר המצטרפים, באתר TheMarker‏, 4 בינואר 2017
25. ↑  שירות כלכליסט, לאחר 28 שנים של שידור - HOT הורידה את ערוץ הילדים; הוחלף בערוץ בהפקת של חיים סלוצקי, באתר כלכליסט, 27 ביולי 2017
26. ↑  נועה פרייס‏, ילדותו השנייה: ערוץ הילדים יעבור לפרטנר וסלקום tv, באתר וואלה!‏, 3 בדצמבר 2017
27. ↑  בן בירון, ‏אוי בוי: "Oboy" והקרב בין yes לערוץ הילדים, באתר ‏מאקו‏, 5 בינואר 2017
28. ↑  יונתן כיתאין, שירות גלובס, ‏מסתמן: 4 הפרקים האחרונים של "Oboy" ישודרו בחינוכית, באתר ‏מאקו‏, 19 בינואר 2017
29. ↑  עומר כביר, המחוזי הכריע: yes לא תוכל למנוע את המשך שידורי הסדרה 'או בוי' בסלקום ופרטנר, באתר כלכליסט, 29 באפריל 2018
30. ↑  יונתן כיתאין, ‏ניצחון ל-RGE: ביהמ"ש אישר שידור "Oboy" בסלקום ובפרטנר, באתר גלובס, 29 באפריל 2018
31. ↑  ענת ביין-לבוביץ, ‏תם סכסוך yes ו-RGE: הודיעו על הארכת הסכם לשידור ספורט 5, באתר גלובס, 8 באוגוסט 2018
32. ↑  "המקום האמיתי מתחבר לערוץ עשר", בעמוד הפייסבוק של ערוץ הילדים
33. ↑  "העמוד הרשמי של ערוץ הילדים" באינסטגרם
34. ↑  עזב בשנת 2015 וחזר בשנת 2022
35. ↑  משחקים ובידור בפורטל אינטראקטיבי המחודש של yes, באתר ביזפורטל‏, 20 במאי 2007

| ישראלישראל שידורי טלוויזיה בישראל |
| --- |
| שידור ציבורי | 

|  |  |
| --- | --- |
| גופים מפקחים ומשדרים | תאגיד השידור הישראלי • המועצה לשידורי כבלים ולשידורי לוויין • בעבר: רשות השידור • משרד החינוך |
| ערוצי שידור | כאן 11 (כאן חדשות) • כאן חינוכית • מַכַּאן 33 • ערוץ כנסתבעבר: ערוץ 1 • חינוכית 23 • ערוץ 33 |

 |
| טלוויזיה מסחרית | 

|  |  |
| --- | --- |
| גופים מפקחים | הרשות השנייה לטלוויזיה ולרדיו |
| גופים מפיצים | עידן+ |
| ערוצי שידור | קשת 12 (חדשות 12) • רשת 13 (חדשות 13) • עכשיו 14 (חדשות 14) • ערוץ 9 • ערוץ 24 • הלא TVבעבר: ערוץ 2 (זכייניות: קשת • רשת • טלעד) • ערוץ עשר |

 |
| טלוויזיה בכבלים, בלוויין ו-IPTV | 

|  |  |
| --- | --- |
| גופים מפקחים | המועצה לשידורי כבלים ולשידורי לוויין |
| ערוצי שידור | ערוצי HOT • ערוצי yes • ערוץ הספורט • צ'רלטון • ערוץ ONE |

 |